CELEX: 31986R0993
Language: el
Date: 1986-04-04 00:00:00
Title: Κανονισμός (ΕΟΚ) αριθ. 993/86 της Επιτροπής της 4ης Απριλίου 1986 για αναστολή του προκαθορισμού της εισφοράς κατά την εισαγωγή για τα σιτηρά

Avis juridique important

|

31986R0993

Κανονισμός (ΕΟΚ) αριθ. 993/86 της Επιτροπής της 4ης Απριλίου 1986 για αναστολή του προκαθορισμού της εισφοράς κατά την εισαγωγή για τα σιτηρά  

Επίσημη Εφημερίδα αριθ. L 090 της 05/04/1986 σ. 0040 - 0040

***** ΚΑΝΟΝΙΣΜΟΣ (ΕΟΚ) αριθ. 993/86 ΤΗΣ ΕΠΙΤΡΟΠΗΣ  της 4ης Απριλίου 1986  για αναστολή του προκαθορισμού της εισφοράς κατά την εισαγωγή για τα σιτηρά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3793/85 (2), και ιδίως το άρθρο 15 παράγραφος 7 δεύτερο εδάφιο,  Εκτιμώντας:  ότι το άρθρο 15 παράγραφος 7 του κανονισμού (ΕΟΚ) αριθ. 2727/75 προβλέπει τη δυνατότητα αναστολής της εφαρμογής των διατάξεων των σχετικών με τον προκαθορισμό των εισφορών, αν η κατάσταση της αγοράς επιτρέπει τη διαπίστωση υπάρξεως δυσχερειών, που οφείλονται στην εφαρμογή αυτών των διατάξεων, ή αν πρόκειται να δημιουργηθούν τέτοιες δυσχέρειες·  ότι η διατήρηση του παρόντος καθεστώτος, λαμβάνοντας υπόψη τη νομισματική κατάσταση και την αβεβαιότητα που κυριαρχεί στις αγορές συναλλάγματος, υπάρχει κίνδυνος να οδηγήσει σε κερδοσκοπικές ενέργειες· ότι πρέπει εφεξής να ανασταλεί ο προκαθορισμός της εισφοράς κατά την εισαγωγή για τα σιτηρά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προκαθορισμός της εισφοράς κατά την εισαγωγή για τα προϊόντα που αναφέρονται στο άρθρο 1 στοιχεία α), β), γ) και δ) του κανονισμού (ΕΟΚ) αριθ. 2727/75 αναστέλλεται από τις 5 μέχρι τις 8 Απριλίου 1986.  Άρθρο 2  Ο παρών κανονισμός αρχίζει ισχύει στις 5 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Απριλίου 1986.  Για την Επιτροπή  Lorenzo NATALI  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 367 της 31. 12. 1985, σ. 19.